OzLabs/hebrew-wiki-articles huggingface dataset:
מערכת האוטובוסים המהירה של טהראן

מערכת האוטובוסים המהירה של טהראן (בפרסית: سامانه اتوبوس تندرو تهران) היא מערכת הסעת המונים באוטובוסים (BRT) בעיר טהראן, בירת איראן.המערכת נחנכה בשנת 2008. בשנת 2011 היא כללה עשרה קווים באורך כולל של 100 קילומטרים. נסעו בה מדי יום כ-1.8 מיליון נוסעים. קווי המערכת פרוסים במרכזה ובמזרחה של טהראן בתבנית של רשת. במערכת פועלים אוטובוסים ארוכים מפרקיים, המשתמשים בנתיבי תחבורה ייעודיים. במערכת קיימות עשרות תחנות נוסעים, שכעשר מהן משמשות כתחנות צומת המיועדות למעבר בין הקווים השונים.

== קווים ==

* קו 1: טרמינל אזדי לצומת טהרנפארס (ינואר 2008)
* קו 2: טרמינל אזדי לטרמינל חווארן (Khavaran)
* קו 3: מסוף מדע וטכנולוגיה למסוף חווארן (פברואר 2009)
* קו 4: טרמינל דרום טהראן לצומת הכביש המהיר צ'מראן (מסוף אפשאר)
* קו 5: מסוף מדע וטכנולוגיה ל"כיכר ארגנטינה"
* קו 6: צומת כביש צ'מרן-פארק (מסוף אפשאר) עד סוהנאק (טרמינל לאלח)
* קו 7: תחנת רכבת שנמצאת בחלק הדרומי של טהראן לטאג'ריש שנמצאת בחלק הצפוני של טהראן. (שד' וליאסר)
* קו 8: טרמינל דרום טהראן למסוף חווארן
* קו 9: סוהנאק (טרמינל לאלה) לתחנת המטרו "Javanmard Ghassab"
* קו 10: כיכר אזדי לכיכר "דנשגה אזד"

== גלריה ==
<gallery widths="250px" heights="250px" perrow="2">
תמונה:BRT in Tehran, Iran.jpg|אוטובוסים בקווים המהירים נעים בנתיבים ייעודיים
תמונה:TehranBRT.png|סכימה של המערכת בעיר
</gallery>

==קישורים חיצוניים==

קטגוריה:טהראן: תחבורה
סננדג'

סַנַנְדַג (; ) היא בירת פרובינציית כורדסתאן בצפון-מערב איראן. העיר שוכנת כ-403 ק"מ מערבית לבירה טהראן בגובה 1,538 מטרים. ע"פ מפקד האוכלוסין האחרון של איראן משנת 2016 אוכלוסיית העיר מנתה 412,767 בני אדם, רובם כורדים והעיר מהווה מרכז תרבותי לאוכלוסייה הכורדית.

==אטימולוגיה==
האטימולוגיה של שם העיר אינה ברורה לחלוטין. נראה ש"סננדג'" הוא שיבוש של "סַנה-דז'" (سنه‌دژ), כלומר, "מבצר סֵנה". עד התקופה הקאג'ארית היה נהוג לקרוא לעיר "סנה" ואילו לאחריה נתקבל השם "סננדג'".

==היסטוריה==
במקום הייתה קיימת התיישבות קדומה, אך העיר עצמה הוקמה במחצית הראשונה של המאה ה-17 ושימשה מקום מושבה של האצולה הכורדית הארדלאנית. בשנת 1637 קבע סולימאן ח'אן ארדלאני את מושבו בסננדג'. בהמשך שכנו בעיר גם משפחות אצולה נוספות, בהן בני באבאן וללה-ח'אני.
צילום של [[ג'אהאנגיר ראזמי של הוצאת להורג של קורדים בשדה תעופה של סננדגי שזכה בפרס פוליצר בשנת 1979]]
רוב תושבי העיר הם כורדים סונים; יש בעיר קהילות מגוונות של ערבים, שיעים, נוצרים ויהודים. רוב המוסלמים משתייכים לאסכולה השאפעית באסלאם. השפה המדוברת בסננדג' היא כורדית, וגם פרסית (כשפה הרשמית). עד המהפכה האסלאמית הייתה בסננדג' גם קהילה של אשורים דוברי להג ייחודי הנקרא "סנאיא" (سنایا).

סננדג' ידועה גם בזכות תעשיית השטיחים המסורתית שלה.

==אתרים==
סננדג' משופעת באתרים בעלי עניין, ביניהם:
* מוזיאון סננדג'
* אחוזת ח'וסרו-אבאד
* השוק ההיסטורי
* חמאמים
* גשר קשלאק
* בית הכנסת סננדג'
* אוניברסיטת כורדסתאן

<gallery>
Museum of Sanandaj.jpg|הכניסה למוזיאון סננדג'
Emarat khosro abad (2).jpg|אחוזת ח'וסרו-אבאד
بازار سنندجی.jpg|רחוב בשוק
Hamam shishe (2).jpg|חמאם שישה
ایوان مسجد جامع سنندج.jpg|כניסה למסגד ג'אמע
پل قشلاق سنندج.jpg|גשר קשלאק
Senneh.jpg|שטיח תוצרת סננדג'
</gallery>

==קישורים חיצוניים==

* 
* 
* 
==הערות שוליים==

קטגוריה:כורדיסטן האיראנית
קטגוריה:איראן: ערים
קטגוריה:פרובינציות איראן: ערי בירה
קטגוריה:פרובינציית כורדסתאן
מיקרוסופט אופיס 2019

Microsoft Office 2019 היא הגרסה הנוכחית של Microsoft Office. היא הופצה עבור Windows 10 וmacOS החל מ-24 בספטמבר 2018 בארצות הברית. כמה תכונות שבעבר הוגבלו למנויי אופיס 365 זמינות במהדורה זו.

== היסטוריה ==
ב-27 באפריל 2018, פרסמה מיקרוסופט תצוגה מקדימה של Microsoft Office 2019 ללקוחות מסחריים עבור Windows 10. ב-12 ביוני 2018, מיקרוסופט שחררה תצוגה מקדימה גם עבור macOS.

== תכונות חדשות ==
Office 2019 כוללת תכונות רבות מאופיס 365, יחד עם שיפור דיות, אנימציות חדשות לPowerPoint כולל זום, נוסחאות חדשות ותרשימים חדשים בExcel לצורך ניתוח נתונים.

OneNote לא נכלל בחבילה Office 2019, אך עדיין ניתן להורדה כ-OneNote 2016, דרך תוכנית ההתקנה.

עבור משתמשי מקינטוש, יתווספו מצב מיקוד ב-Word ומפות ל-Excel. מעברים חדשים, תמיכה בפורמט SVG וייצוא לווידאו באיכות 4K יתווספו ל-PowerPoint.

== דרישות מערכת, התקנה ותמיכה ==
Office 2019 דורש Windows 10, Windows 11, Windows Server 2019 או macOS סיירה.

הרכישה של Office 2019 לmacOS תתבצע דרך אתר מיקרוסופט, וההורדה תוכל להתבצע דרך mac App Store.

גרסאות קודמות של Office ניתן להתקין גם באמצעות התקנה מסורתית וגם דרך יישום Click-To-Run. את Office 2019 ישנה רק אפשרות Click-To-Run, מלבד עבור משתמשי שרת.

רוכשי חבילת Office 2019 יקבלו שנתיים של תמיכה מורחבת ועוד שלוש שנים של תמיכה כללית.

==קישורים חיצוניים==
* 

== הערות שוליים ==

קטגוריה:תוכנות שהושקו ב-2018
קטגוריה:מיקרוסופט אופיס
קטגוריה:תוכנה מבית מיקרוסופט
ג'יפ גלדיאטור

ג'יפ גלדיאטור (באנגלית: Jeep Gladiator קרוי גם: "Jeep Pickup ", או "J-series") הוא טנדר מסדרת "Jeep SJ" אשר יוצר בין השנים 1962–1988 בארצות הברית.

==ייצור ג'יפ גלדיאטור==
בשנת 1962 יוצר "ג'יפ גלדיאטור" על ידי יצרנית הרכב האמריקאית "Willys" , בין השנים 1963–1970 יוצר "ג'יפ גלדיאטור" על ידי קייזר-ג'יפ , בין השנים 1970–1987 יוצר "ג'יפ גלדיאטור" על ידי אמריקן מוטורס, ובין השנים 1987–1988 יוצר על ידי קרייזלר.

==סדרות "ג'יפ גלדיאטור"==
* סדרה ראשונה - יוצרה בין השנים 1962 -1971.
* סדרה שנייה - יוצרה בין השנים 1971 -1988.
===דגמי "ג'יפ גלדיאטור" (משנת 1977 סדרת "J-series")===
*

* "J-10"
* "J-20"
* "J-2000"
* "J-3000"

==תצורות "ג'יפ גלדיאטור"==
* 2 דלתות - טנדר (סדרות ראשונה ושנייה בדגמי ג'יפ גלדיאטור שטוח (Jeep Gladiator flatbed)
* 2 דלתות - מסחרית (סדרות ראשונה ושנייה)
* אמבולנס (סדרה שנייה).

==הנעות==
* הנעה אחורית 4x2.
* הנעה כפולה 4x4.
== תמונות ==
<gallery mode="packed" heights="120">
קובץ:Jeep Gladiator.jpg | "ג'יפ גלדיאטור" 
קובץ:1964 Jeep Pick-Up (14481883042).jpg | "ג'יפ גלדיאטור", שנת 1964 
קובץ:1967 Jeep J3000 Pick-Up (14054807420).jpg | "ג'יפ גלדיאטור", שנת 1967
קובץ:Jeep J10 (2621634395).jpg | "ג'יפ גלדיאטור" מודל "J-10" 
קובץ: 1974 Jeep J20 Pickup (4842699838).jpg | "ג'יפ גלדיאטור" מודל "J-20", שנת 1974 
קובץ:1978 Jeep J-10 pickup truck, 131-inch wb, 6200 lbs GVW, 258 CID six automatic blue-white 10.jpg | "ג'יפ גלדיאטור", שנת 1978 - מבט לתא הנהג 
קובץ:78670.jpg | "ג'יפ גלדיאטור" - מסוג רכב גרר (Jeep Gladiator tow truck)
קובץ:Flickr - DVS1mn - 78 AMC Jeep J10 (1).jpg | "ג'יפ גלדיאטור" - מסחרית
קובץ:1974 Jeep J10 truck (5015662737).jpg | "ג'יפ גלדיאטור" - מסחרית
קובץ:Jeep J20 (5551752270).jpg | "ג'יפ גלדיאטור" מודל "J-20", - מסחרית
קובץ:Jeep Gladiator J-3000 als Feuerwehrfahrzeug.jpg | "ג'יפ גלדיאטור" מודל "J-3000"
קובץ:1983 Jeep J-10 132 wb 360-auto WV-fe.jpg | "ג'יפ גלדיאטור" מודל "J-10", שנת 1983 
קובץ:Wellington Free Ambulance Jeep - Flickr - 111 Emergency (1).jpg | "ג'יפ גלדיאטור" מודל "J-20" - אמבולנס (צולם ב-ניו זילנד)
</gallery>

==ראו גם==
* ג'יפ גלדיאטור JT 
* ג'יפ ויליס
* ויליס ג'יפ סטיישן
* ג'יפ וגוניר
* ג'יפ צ'ירוקי SJ

==קישורים חיצוניים==

* 
* 

==הערות שוליים==

קטגוריה:טנדרים
קטגוריה:מכוניות מסחריות
קטגוריה:אמבולנסים
קטגוריה:רכבי שטח ופנאי גדולים
קטגוריה:דגמי מכוניות שהושקו ב-1962
קטגוריה:כלי רכב אמריקאיים
קטגוריה:רכבי ויליס
ג'אז ראפ

ג'אז ראפ הוא ז'אנר פיוז'ן של היפ הופ וג'אז שהתפתח בשנות ה-80 המאוחרות ובשנות ה-90. אתר המוזיקה Allmusic כותב שהסוגה הייתה "ניסיון מיזוג מוזיקה אפרו-אמריקאית של העבר עם הצורה הדומיננטית החדשה והעכשווית של מוזיקה זו, ניסיון שנתן כבוד וחיזק את הישן והרחיב את אופקיו של החדש". מקורו של הקצב היה בהיפ-הופ ועליו ניגנו מנגינות חוזרות כלי ג'אז כגון חצוצרה, קונטרבס וכו'. מילות השירים נהגו להיות פוליטיים, בדגש על היסטוריית השחורים. דגימות השירים באו לרוב מסול ג'אז וקול ג'אז. הג'אז ראפ הפופולרי בא כתגובה לגאנגסטר ראפ של שנות התשעים והיה פופולרי בקרב מבקרי מוזיקה, סטודנטים וחובבי רוק. אמנים מובילים בז'אנר כוללות את א טרייב קולד קווסט, גאנג סטאר, ודה לה סול.

קטגוריה:ג'אז
קטגוריה:היפ הופ
יחסי איטליה–איראן

יחסי איטליה–איראן (באיטלקית: Relazioni bilaterali tra Iran e Italia, בפרסית: روابط ایتالیا و ایران) הם היחסים הדיפלומטיים בין הרפובליקה האיטלקית ובין הרפובליקה האסלאמית של איראן.

==סקירה כללית==
גם בזמנים של מתחים פוליטיים בין האיחוד האירופי לבין איראן, שמרו איטליה ואיראן על יחסים אקטיביים.

על אף הטלת הסנקציות שהפחיתו משמעותית את הסיכויים לסחר עם איראן, נטרו גורמים איטלקים על יחסים עם גורמים איראנים בנושאים פוליטיים רבים, אם כי במהלך כהונתו של הנשיא מחמוד אחמדינז'אד, היקף הסחר בין שתי המדינות הופחת.

לאחר הסכם הביניים של תוכנית הגרעין האיראנית ב-2013, הפכה אמה בונינו לשרת החוץ האירופאית הראשונה לבקר בטהראן מאז כהונתו של הנשיא מוחמד ח'אתמי. בתפקידה כשרת חוץ איטלקית, ולימים נציגת העליון של האיחוד לענייני חוץ ומדיניות ביטחון, תמכה פדריקה מוגריני במשא ומתן הגרעיני.

בשנת 2005 במהלך ראיון של ערוץ הטלוויזיה האיטלקי RAI, אמר נשיא איראן חסן רוחאני כי איטליה הייתה שותפת הסחר הראשונה בקרב מדינות האיחוד האירופאי, שנים מספר לפני הטלת הסנקציות הבינלאומיות וכי איראן רואה באיטליה כמדינה החשובה ביותר לסחר ולשיתוף פעולה כלכלי פורה.

איטליה רואה באופן רשמי בארגון האופוזיציוני מוג'אהדין ח'לק – הקוראת להפלת המשטר האיראני המקומי – כארגון טרור.

==יחסים כלכליים==
בשנת 2005 הייתה איטליה שותפת הסחר השלישית בגודלה של איראן, עם 7.5% מכלל הייצוא לאיראן. החל משנת 2017 איטליה היא שותפת הסחר הגדולה של איראן באיחוד האירופי.

== נציגויות דיפלומטיות ==
* איטליה מיוצגת באיראן בדרג השגרירות באמצעות שגרירות שהיא מחזיקה בטהראן, בירת המדינה.
* איראן מיוצגת באיטליה בדרג השגרירות באמצעות שגרירות שהיא מחזיקה ברומא, בירת המדינה. איראן מיוצגת באיטליה גם בדרג הקונסולרי באמצעות קונסוליה רשמית שהיא מחזיקה במילאנו.

==קישורים חיצוניים==

== הערות שוליים ==
בוקר הוצאתם להורג של הסטרלצים

"בוקר הוצאתם להורג של חיילי הסטרלצי" (ברוסית: Утро стрелецкой казни) הוא ציור מאת וסילי סוריקוב המוקדש למרד הסטרלצי בשנת 1698 אשר כשל.

סוריקוב החל לעמול עליו ב-1878 במוסקבה, שם התגורר לאחר סיום בסנקט-פטרבורג; זהו ציורו הראשון העוסק בנושא היסטורי.

הציור מציג רגעים ספורים טרם הוצאתם להורג של חיילי הסטרלצי ומתמקד במצבם הנפשי של הנידונים בעידן פיוטר הגדול ברגע של משבר היסטורי.

==רקע היסטורי==
ב-1682 וב-1698 התחוללו שתי התקוממויות של הסטרלצי. ההתקוממות הראשונה התרחשה בשל שלוש סיבות: ראשית, דמי שירותם היה נמוך ושולם באופן לא עקבי. שנית, עקב חוסר פיקוח ממשלי, מפקדי הסטרלצי הפכו לאדונים והכריחו את חייליהם יחד עם בני משפחותיהם לעסוק בעיבוד אדמתם. שלישית, בשל מותו של הצאר פיודור, אחיו של איוואן, אחיו של פיוטר הגדול מאימו החורגת – מריה מילוסלבסקיה, ב-1682, מונה פיוטר לכס המלוכה. קלאן מילוסלבסקים ובראשו סופיה, אחותו של פיודור, נותרו חסרי שביעות רצון, ונפוצה שמועה כי מתוכנן ניסיון התנקשות נגד איוואן. הסטרלצי הסתערו על הקרמלין ב-25 במאי על-פי לוח השנה הגרגוריאני. לפיכך, מונו שני שליטים: איוואן – הצאר הראשי, ופיוטר – הצאר המשני, אולם בשל אי-כשירותם למשול, איוואן חלה ואילו פיוטר היה בן 10, סופיה הייתה לעוצרת עד גיל בגירותו של פיוטר ב-1689. באותה השנה ארגנה סופיה ניסיון רצח של פיוטר. אך ידה הייתה על התחתונה, ועקב כך נשלחה למנזר נובודוויצ'י.

ב-1698, בעת שהותו של פיוטר באירופה, מונה למחליפו על ענייני המדינה פיודור רומודנובסקי. הוא ציווה על הסטרלצי המוסקבאיים לנוע אל גבול צפון-מערב, אולם בשל הסכנה הטמונה בכך נטשו הסטרלצי את עמדתם הצבאית וצעדו ברוח-מרי לבירה. המרד דוכא תחת פיקודו של הגנרל . עם שובו של פיוטר, נפתחה חקירה. כאלף סטרלצי הוצאו להורג, ואחרים גורשו ממוסקבה.

==קומפוזיציה==
הציור מציג שני גיבורים ראשיים – פיוטר הצעיר היושב על סוסו על-יד הקרמלין, וסטרלץ אדום שיער המצוי בסערת נפש שאינו מקבל את גורלו, המביט בחמה על הצאר. בידו השמאלית הוא אוחז נר העולה בלהבה. למעשה, הוא מרכזה האמוציונלי של הקומפוזיציה. פיוטר מביט אל הסטרלצי במבט לא פחות נוקב – הוא סמוך ובטוח בצדקתו.

יתר הדמויות בציור אמוציונליות אף הן: סטרלץ שחור-זקן נושא עיניו בזעף מסביבו – הוא נכנע לגזר דינו. דעתו של הסטרלץ צחור-שיער השתבשה עקב האימה מן העונש הקרב; מידו הרפויה נחטף נרו על ידי חייל, והוא אינו מבחין בילדים שלצידו. ראשו המורכן של הסטרלץ הניצב על העגלה מבשר על גורלו המר. סטרלץ שכוחותיו אפסו נגרר על ידי חיילים אל הגרדום. על הקרקע מושלכים גלימתו וכובעו של הסטרלץ השביעי בקומפוזיציה, ופתיל נרו מעומעם מעט כזכר לנוכחותו. בשברון לב שואגת אשת הסטרלץ הצעירה; בנה נצמד אליה וטמן את פניו בקפלי בגדיה. בכובד צנחה ארצה זקנה, על-ידה צועקת ילדה אחוזת יראה במטפחת אדומה.

הטרגיות של הרגע מועברת על ידי צבעים כהים המאפיינים את היצירה. סוריקוב בחר להציג בוקר סתיו ערפילי לאחר ליל גשום. כמו כן, הוא השתמש בטכניקת קירוב האובייקטים, על ידי כך קיצר את המרחק בין לובנויה מייסטו, כנסיית וסילי הקדוש, והקרמלין.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ציורים מהמאה ה-19
קטגוריה:רוסיה: אמנות
יחסי דרום אפריקה – נפאל

יחסי דרום אפריקה–נפאל הם היחסים הדיפלומטיים בין רפובליקת דרום אפריקה לבין הרפובליקה הפדרלית הדמוקרטית של נפאל.

== סקירה כללית ==
דרום אפריקה ונפאל כוננו יחסים דיפלומטיים ב-28 ביולי 1994. הם כוננו זמן קצר לאחר התפרקות משטר האפרטהייד של דרום אפריקה ועלייתו של נלסון מנדלה לשלטון במאי 1994.

מאז, היחסים בין שתי המדינות משגשגים, ומתקיימים ביניהן שיתופי פעולה מגוונים. שתי המדינות הן חברות פעילות בפורום המדינות הבלתי-מזדהות. נפאל השתתפה בפורום המדינות הבלתי-מזדהות שנערך בשנת 1998, בדרבן, דרום אפריקה. בחודש אוגוסט 2002 נוכחו נפאלים בפגישה בדרום אפריקה. בשנת 2013 נערך ביקור נוסף של נפאלים בדרום אפריקה.

דרום אפריקה שלחה סיוע הומניטרי לנפאל לאחר רעידת האדמה שהתרחשה בה ב-25 באפריל 2015. באוגוסט באותה השנה נערך הביקור רם הדרג הראשון של דרום אפריקאים בנפאל.

== נציגויות דיפלומטיות ==
* דרום אפריקה אינה מיוצגת בנפאל בדרג השגרירות. דרום אפריקה מיוצגת בנפאל בדרג הקונסולרי באמצעות קונסוליה רשמית שהיא מחזיקה בקטמנדו, בירת המדינה.
* נפאל מיוצגת בדרום אפריקה בדרג השגרירות באמצעות קונסוליה רשמית שהיא מחזיקה בפרטוריה, אחת משלושת בירות המדינה והבירה האדמיניסטרטיבית.

== הערות שוליים ==
NGC 3738

NGC 3738 היא גלקסיה לא סדורה ננסית בקבוצת הכוכבים הדובה הגדולה, הנמצאת במרחק של כ-13.3 מיליון שנות אור ממערכת השמש בין קבוצת M94 ובין קבוצת M81, כך שלא ברור אם היא שייכת לאחת משתי הקבוצות.

== היסטוריה ==
לגלקסיה בהירות מדרגה סביב 12 והיא התגלתה ב-14 באפריל 1789 על ידי האסטרונום ויליאם הרשל, שהכניס אותה לרשימת הערפיליות שפרסם בשנת 1802 תחת הציון II.783, ותיאר אותה כבהירה למדי, גדולה למדי ועם מרכז בהיר. בנו, ג'ון הרשל, צפה בה גם כן והכניס אותה לקטלוג הכללי של ערפיליות וצבירי כוכבים שפרסם בשנת 1864 תחת הציון GC 2454 ובשנת 1888 ג'ון דרייר הכניס אותה לקטלוג הכללי החדש, תחת הציון NGC 3738, כשהיא מתוארת בדיוק כפי שתוארה על ידי ויליאם הרשל.

== תצפית ==
הגלקסיה נמצאת כ-2.8 מעלות ממערב-צפון-מערב לכוכב פקדא וכ-5.1 מעלות ממזרח-דרום-מזרח לכוכב מראק. כ-3 מעלות ממערב לה נמצאת ערפילית הינשוף (M97), שנמצאת בתוך שביל החלב, כ-3.7 מעלות ממערב-צפון-מערב לה נמצאת M108 וכ-3.4 מעלות ממזרח-דרום-מזרח לה נמצאת M109, שתיהן גלקסיות מוט ספירליות שנמצאות במרחק גדול לפחות פי שלושה ממרחקה של NGC 3738 משביל החלב ואינן קשורות אליה. M94, שבמרכז קבוצת M94, נמצאת במרחק זוויתי של כ-18.5 מעלות מדרום-מזרח ל-NGC 3738 וזוג הגלקסיות M81 ו-M82, שבמרכז קבוצת M81 נמצאות במרחק זוויתי של כ-18.5 מעלות מצפון-מערב לה. מכיוון שכולן נמצאות במרחק דומה משביל החלב, שנע בין 12 מיליון ל-16 מיליון שנות אור, נראה ש-NGC 3738 נמצאת במרחק דומה של כ-4.2 מיליון שנות אור ממרכזי שתי הקבוצות, כך שלא ברור למי משתיהן היא שייכת, או אם היא בכלל שייכת לאחת מהן.

== תכונות ==
אורכה הזוויתי של NGC 3738 הוא כ-2.5 דקות קשת, שממרחקה שקול לקוטר של כמעט 10,000 שנות אור, פחות מעשירית הקוטר של שביל החלב. מסתה מוערכת בכ- מסות שמש, פחות מ-2 אלפיות מהמסה של שביל החלב, כאשר כמחציתה, כ- מסות שמש, היא מסת הכוכבים שבגלקסיה וכ- מסות שמש או כ-15% ממנה היא מסת הגז החופשי שבה. שאר המסה של הגלקסיה, המהווה כשליש מהמסה הכוללת, היא של חומר אפל שטיבו אינו ידוע. בגלקסיה מתרחשת יצירה של כוכבים חדשים בקצב גבוה יחסית והיא מכילה צבירים גדולים של כוכבים מסיביים וחמים, שפולטים קרינה על-סגולה ומייננים את הגז שסביבם.

==קישורים חיצוניים==

* 

==הערות שוליים==

קטגוריה:גלקסיות לא-סדורות ננסיות
קטגוריה:קבוצת הכוכבים הדובה הגדולה
קטגוריה:קבוצת M94
קטגוריה:קבוצת M81
Safeguards Transporter

לוגו היצרן "Peterbilt"
Safeguards Transporter (קרויה: SGT) היא משאית מסוג סמי-טריילר אשר פותחה ועוצבה בארצות הברית על ידי "מעבדות לאומיות סנדיה" Sandia National Laboratories באמצעות יצרנית המשאיות Peterbilt , עבור "המינהל לביטחון גרעיני לאומי" National Nuclear Security Administration (NNSA) הכפופה למחלקת האנרגיה של ארצות הברית.

==Safeguards Transporter==
מטרת פיתוח דגם ה-"Safeguards Transporter" הוא להוביל בבטחה נשק גרעיני. משאיות מסוג ה-"SGT" מוגדרות כ-"Safe Secure Trailers (SST)".

לבסיס שלדת הרכב של דגם ה-"Safeguards Transporter" הורכבו 18 צמיגים.

בעוד שמספר של מובילים אמצעי הגנה לא פורסם, בשנת 2006 הכריזה "NNSA" שמטרתה להגדיל את הצי ל-37 יחידות.

בדגם ה-"Safeguards Transporter" קבינה כפולה, להסעת מספר מאבטחים. בזמן נסיעה הדגם מלווה במספר רכבי ביטחון.

==קישורים חיצוניים==

* 

==הערות שוליים==

קטגוריה:משאיות
קטגוריה:נשק גרעיני
קטגוריה:כלי רכב אמריקאיים
קטגוריה:משאיות Peterbilt
קטגוריה:משאיות סמי-טריילר
ירן קמפהוס

ירן קאמפוייס (בגרמנית: Jörn Kamphuis; נולד ב-1 בדצמבר 1987) הוא דוגמן ומנחה טלוויזיה גרמני, זוכה מיסטר גרמניה לשנת 2012..

==ביוגרפיה==
קאמפוייס נולד במדינת סקסוניה התחתונה ובנעוריו עבד בחברת מדיה בעירו.

בשנת 2008 עבר לברלין על מנת ללמוד כלכלת ספורט באוניברסיטת פוטסדאם.

ב-2011 סיים את לימודיו והחל לשמש כמתרגל במרכז לחדשנות ניהולית ויזמות של האוניברסיטה, באותה שנה גם החל לדגמן, ולשחק בקומדיה הרומנטית "I Phone You" בהפקה גרמנית-סינית משותפת.

ב-2013 הופיע במותחן הפסיכולוגי "Die Frau von früher". בנוסף הנחה בטלוויזיה את שעשועון הילדים "KIKA LIVE Party Check".

==קישורים חיצוניים==

* 

* [https://premium-speakers.com/de/referent-moderator/joern-kamphuis/]
* [https://archive.today/20130806114209/https://www.facebook.com/Kamphuis.Joern%23]

==הערות שוליים==

קטגוריה:זוכי מיסטר גרמניה
קטגוריה:מנחי טלוויזיה גרמנים
קטגוריה:גרמנים שנולדו ב-1987
קריד 2

קריד 2 (באנגלית: Creed II) הוא סרט קולנוע אמריקאי מסוגת דרמת ספורט משנת 2018, בבימויו של סטיבן קאפל ג'וניור על פי תסריט שכתב סילבסטר סטאלון יחד עם ג'ואל טיילורן. בסרט חוזרים לככב מייקל בי. ג'ורדן, סילבסטר סטאלון, טסה תומפסון ופלישיה רשאד. כמו כן מככבים גם דולף לונדגרן, ווד האריס, ראסל הורנסבי, אנדריי ווארד, בריג'יט נילסן, מיילו ונטימיליה והמתאגרפים איוונדר הוליפילד ושוגר ריי לאונרד.

הסרט הוא השמיני בזיכיון סרטי רוקי, אך מהווה גם ספין אוף מהסדרה המקורית וסרט המשך לקריד.

==עלילה==
בשנת 1985, מתאגרף סוֹבְיֶטִי בשם איוון דראגו (דולף לונדגרן) הורג את המתאגרף ואלוף כבד-משקל לשעבר בשם אפולו קריד, שהיה באותו עת מאמנו של רוקי, ונלחם בדראגו בקרב ראווה בלאס וגאס, מה שהיה אמור להיות קרב חובבים התפתח לקרב מהלומות אכזרי מצד דראגו שגרם למותו של קריד. באותה שנה, רוקי בלבואה (סילבסטר סטאלון) הביס את איוון דראגו בקרב אגרוף חג המולד שנערך בברית המועצות. כעבור 33 שנה, בנו של אפולו קריד, אדוניס (מייקל בי. ג'ורדן), בעזרת אימוניו ועצותיו של רוקי, משתוקק לנקום את מות אביו כשהוא נלחם מול בנו של דראגו, ויקטור (פלוריאן מונטינו).

==שחקנים==
*מייקל בי. ג'ורדן - אדוניס "דוני" קריד
*סילבסטר סטאלון - רוקי בלבואה
*טסה תומפסון - ביאנקה טיילור
*דולף לונדגרן - אייוון דראגו
*פלוריאן מונטינו - ויקטור דראגו
*ווד האריס - טוני "דוק הקטן" אוורס
*ראסל הורנסבי - באדי מארסל
*אנדריי ווארד - דני "הפעלולן" ווילר
*פלישיה רשאד - מארי אן קריד
*בריג'יט נילסן - לודמילה דראגו
*מיילו ונטימיליה - רוברט בלבואה ג'וניור, בנו של רוקי
*ג'ייקוב "סטיץ'" דוראן - עצמו
*רוי ג'ונס ג'וניור - עצמו
*מייקל באפר - עצמו
*איוונדר הוליפילד - עצמו
*שוגר ריי לאונרד - עצמו

==קישורים חיצוניים==
* 

ביקורות:
* 
* 

קטגוריה:רוקי
קטגוריה:סרטים אמריקאיים
קטגוריה:סרטי 2018
קטגוריה:סרטי איגרוף
קטגוריה:סדרות סרטי דרמה
קטגוריה:סרטי המשך אמריקאיים
ליאור ספרנדאו

ליאור ספרנדאו (נולד ב-4 בספטמבר 1987 בכפר סבא) הוא צלם ויוצר דוקומנטרי ישראלי עצמאי, ומייסד עמותת שניתה, שהיה מועמד לפרס אמי.

==ביוגרפיה==
ספרנדאו התחיל את דרכו כצלם מיד עם שחרורו מצה"ל. עבודתו הראשונה כצלם וידאו הייתה ב-2009 עבור רשת החדשות האמריקאית סי.בי.אן. ב-2012, סיים ספרנדאו את תפקידו כמנהל הפקה ארצי במשרדי הערוץ בירושלים.

בין השנים 2013–2016 הצטרף ספרנדאו לצוות התעודה של רשת סי.בי.אן כצלם ראשי ומפיק. כחלק מעבודתו, צילם והפיק סרטי תעודה על ההיסטוריה היהודית והנוצרית, והארכאולוגיה בישראל, אירופה ובמזרח התיכון.

במקביל לעבודתו, התחיל ספרנדאו לצלם סדרת סרטוני רשת בשם People Of. הסדרה בנויה מקליפים דוקומנטריים קצרים המציגים את קשייהן של אוכלוסיות מושתקות.

בשנת 2019 ייסד ליאור את עמותת שניתה ביחד עם שירי שם-טוב, הפועלת למען ילדים מעוטי יכולת באוגנדה.

==פרסים והוקרה==
* בשנת 2014, היה ספרנדאו מועמד לפרס אמי על הישג יוצא דופן כצלם יחיד עבור הסרט התיעודי Made in Israel.
* בשנת 2015, יצא לאור הסרטון שלו People of Nowhere שזכה לתשואות ופרסים רבים. הסרטון שודר בערוץ נשיונל ג'יאוגרפיק והוכתר כ-Vimeo Staff Pick. כמו כן, הסרטון זכה בקטגוריית הצילום הטוב ביותר בפסטיבל New York Indie Film Festival.

==קישורים חיצוניים==

* 
* 
* 
* 
* 
* 
* 
* 
* 
* 
* 
* 
* 

==הערות שוליים==

קטגוריה:צלמים ישראלים
קטגוריה:ישראלים שנולדו ב-1987
הארמייה ה-43 (ברית המועצות)

הארמייה ה-43 (ברוסית: армия я-43) הייתה ארמייה של הצבא האדום שלחמה במלחמת העולם השנייה.

==היסטוריה==
היחידה הוקמה ביולי 1941 על בסיס היחידות שהיו בעתודה. יחידות הארמייה ה-43 לקחו חלק פעיל בבלימת המתקפה הגרמנית לכיוון מוסקבה. באזור העיר ילניה כותרו יחידות הארמייה ה-28. לוחמים שהצליחו לפרוץ את המצור שולבו בארמייה ה-43. יחידות הארמייה השתתפו בקרב מוסקבה לרבות מתקפת הנגד הסובייטית.

בתחילת 1942 הארמייה ה-43 לחמה במרחב רז'ב. היא ניסתה לפרוץ מצור בו הייתה נמצאת הארמייה ה-33 אך ללא הצלחה. בסוף אוקטובר 1943 היא נכללה בכוחות של החזית הבלטית הראשונה. היא נכנסה לשטח בלארוס הסובייטית והשתתפה בשחרור העיר ויטבסק. לאחר מכך היא הופנתה צפון-מערבה לשטח לטביה הסובייטית. לאחר שחרור ריגה מכוחות של ורמאכט יחידות הארמייה ה-43 נכנסו לליטא הסובייטית החלו בהתקדמות לכיוון קלייפדה. באפריל 1945 היחידות הועברו לטובת השתתפות במבצע פרוסיה המזרחית. לאחר סיום המבצע, יחידות הארמייה ה-43 הועברו לעתודה. בקיץ 1946 ארמייה ה-43 פורקה.

==מפקדים==
* איוואן זכרקין (אוגוסט 1941)
* פאבל קורוצ'קין (אוגוסט 1941)
* דמיטרי סלזניוב (אוגוסט 1941 - ספטמבר 1941)
* איוואן בוגדנוב (ספטמבר 1941)
* פיוטר סובניקוב (ספטמבר 1941 - אוקטובר 1941)
* סטפן אקימוב (אוקטובר 1941)
* קונסטנטין גולובב (אוקטובר 1941 - מאי 1944)
* אפנסי בלובורודוב (מאי 1944 - מאי 1946)

==קישורים חיצוניים==
* [http://samsv.narod.ru/Arm/a43/arm.html הארמייה ה-43] באתר samsv 

43
43
הארמייה ה-44 (ברית המועצות)

הארמייה ה-44 (ברוסית: армия я-44) הייתה ארמייה של הצבא האדום שלחמה במלחמת העולם השנייה.

== היסטוריה ==
היחידה הוקמה ביולי 1941 על בסיס היחידות שהיו בשטח פיקוד צבאי "עבר הקווקז". באוגוסט-ספטמבר 1941 היא השתתפה בפלישה הבריטית-סובייטית לאיראן. לאחר סיום המבצע היא לקחה חלק בקרב קרץ', אך המטרה העיקרית של שחרור חצי האי קרים לרבות סבסטופול לא הושגה. 

במהלך שנת 1943 יחידות הארמייה ה-44 לחמו במרחב דונבס ורוסטוב על דון. בספטמבר 1943 הם שחררו את העיר מריאופול. בנובמבר 1944 מפקד הארמייה השתתף בסיור שטח. הוא לא התייחס למפקדים זוטרים בשטח ובטעות נכנס לשטח שהיה באותה התקופה בשליטת הורמאכט. הם נכנסו למארב ורוב משתתפי הסיור נהרגו. כתוצאה מכך, יוסיף סטלין קיבל החלטה על פירוק הארמייה.

== מפקדים ==
* אלכסנדר חדייב (אוגוסט 1941 - דצמבר 1941)
* אלכסיי פרבושין (דצמבר 1941 - ינואר 1942)
* איוואן דדיצ'ב (ינואר 1942) - לאור כשלים בפיקוד נעצר
* סרפים רוז'דסטבנסקי (ינואר 1942 - פברואר 1942)
* סטפן צ'רניאק (פברואר 1942 - מאי 1942) - לאור אי-צלחת בקרב קרץ' הואר בדרגה
* איוואן פטרוב (אוגוסט 1942 - אוקטובר 1942)
* קונדרט מלניק (אוקטובר 1942)
* וסילי חומנקו (נובמבר 1942 - נובמבר 1943)

== קישורים חיצוניים ==
* [http://samsv.narod.ru/Arm/a44/arm.html הארמייה ה-44] באתר samsv 

44
44
11 בספטמבר (סרט)

11 בספטמבר הוא סרט דרמה אמריקאי שבויים על ידי מרטין גויגוי ונכתב על ידי גויגוי וסטיבן גולביוסקי. הסרט מבוסס על סיפור אמיתי, שמתרחש במהלך פיגועי 11 בספטמבר במרכז הסחר העולמי בניו יורק. בסרט מככבים צ'ארלי שין, וופי גולדברג, ג'ינה גרשון, לואיס גוזמן וז'קלין ביסט, והוא שוחרר ברחבי העולם ב-8 בספטמבר 2017.

==עלילה==
בבוקר של 11 בספטמבר 2001, שליח אופניים שר לביתו "יום הולדת שמח", איש עסקים מיליארדר מנהל עם אשתו ויכוח גירושין, איש תחזוקה מתחיל את היום שלו, ובחורה צעירה מחליטה שהיא נפרדת מה"שוגר דדי" שלה. כאשר המטוס הראשון פוגע במרכז הסחר העולמי, חמשת נוסעי המעלית האלה מוצאים את עצמם לכודים. הם נאלצים להתאחד, ונלחמים כנגד כל הסיכויים כדי לברוח לפני התמוטטות הבניין הבלתי נמנעת שהולכת להתרחש.

== צוות השחקנים ==
* צ'ארלי שין – ג'פרי קייג'
* וופי גולדברג – מטזי
* ג'ינה גרשון – איב
* לואיס גוזמן – אדי
* ווד האריס – מייקל
* אולגה פונדה – טינה
* ז'קלין ביסט – דיאן
* ברוס דוידסון – מונוהאן
* פאונה א. צ'יימברס – הולי

== הפקה ==
צילומי הסרט התקיימו באמצע שנת 2016 באולפנים בלונג ביץ' שבקליפורניה.

== קבלה ==
=== ביקורות מבקרים ===
הסרט נקטל בחריפות על ידי המבקרים. באתר Rotten Tomatoes, הסרט קיבל דירוג מאומת של 11% על בסיס תשע ביקורות, עם דירוג ממוצע של 2.6 מתוך 10. ב-Metacritic, הסרט קיבל ציון משוקלל של 20 מתוך 100, בהתבסס על ארבעה מבקרים.

קימבר מאיירס בלוס אנג'לס טיימס העניקה לסרט ביקורת שלילית.

== ראו גם ==
* טיסה 93 (סרט)
* מגדלי התאומים (סרט)

== קישורים חיצוניים ==

קטגוריה:מגדלי התאומים
קטגוריה:סרטי 2017
קטגוריה:סרטי דרמה אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטים המבוססים על פיגועי 11 בספטמבר
אוקוולי רואץ'

אוקוולי רואץ (באנגלית: Ukweli Roach; נולד ב-22 בספטמבר 1986) הוא שחקן אנגלי הידוע בעיקר מהופעתו בתפקיד הפסיכיאטר ד"ר רוברט בורדן בסדרת הטלוויזיה האמריקאית "שטח מת".

==ביוגרפיה==
רואץ' נולד בעיר דרבי שבדרבישייר באנגליה. בקולנוע שיחק בסרטים "ונוס והשמש", "StreetDance 3D", "רומיאו ויוליה" של השייקספיר גלוב, ו-"StreetDance: The Moves, One Day". בטלוויזיה הופיע בסדרות כגון "Eternal Law", "מונרו", "סטרלינגס", "Drifters", "הגלימה", "גרנטצ'סטר", "The Royals" ו"עלילות דיקנס". הוא שיחק בתפקיד ראשי בסדרה "שטח מת" בדמות פסיכיאטר של ה-FBI ד"ר רוברט בורדן.

ב-2018 הצטרף רואץ' לעונה השלישית של הסדרה "אנושיים" בתפקיד אנאטול.

==פילמוגרפיה==
===קולנוע===
{| class="wikitable"
! שנה
! שם
! שם באנגלית
! תפקיד
! הערות
|-
| rowspan="4" |2010
|
| dir="ltr" | Venus & the Sun
| אדם
| סרט קצר
|-
| StreetDance 3D
| dir="ltr" | StreetDance 3D
| ג'יי
|
|-
| רומיאו ויוליה
| dir="ltr" | Shakespeare's Globe: Romeo and Juliet
| טיבלט
| סרט וידאו
|-
|
| dir="ltr" | StreetDance: The Moves
| ג'יי
| סרט וידאו
|-
| 2011
|
| dir="ltr" | One Day
| ראפר
|
|}

===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| rowspan="2" |2012
|
| dir="ltr" | Eternal Law
| טום גרינינג
|
|-
| מונרו
| dir="ltr" | Monroe
| ג'ייקוב נמובו
|
|-
| 2012–2013
| סטרלינגס
| dir="ltr" | Starlings
| רובן
| סדרת טלוויזיה
|-
| 2013
|
| dir="ltr" | Drifters
| ריק הנדרסון
| בפרק "Friend Night Stand"
|-
| rowspan="2" |2014
| הגלימה
| dir="ltr" | Silk
| ג'ורדן סינקלר
| סדרת טלוויזיה (פרק אחד)
|-
| גרנטצ'סטר
| dir="ltr" | Grantchester
| ג'וני ג'ונסון
| סדרת טלוויזיה (2 פרקים)
|-
| rowspan="2" |2015
|
| dir="ltr" | The Royals
| מרכוס
| סדרת טלוויזיה
|-
| עלילות דיקנס
| dir="ltr" | Dickensian
| סרג'נט ג'ורג'
| סדרת טלוויזיה (פרק אחד)
|-
| 2015–היום
| שטח מת
| dir="ltr" | Blindspot
| ד"ר רוברט בורדן
| סדרת טלוויזיה
|-
| rowspan="2" |2018
| שמש חזקה
| dir="ltr" | Hard Sun
| ויל בנדטי
| סדרת טלוויזיה (3 פרקים)
|-
| אנושיים
| dir="ltr" | Humans
| אנאטול
| עונה שלישית
|-
| 2024
|
| dir="ltr" | Big Mood
| ג'יי
| 5 פרקים
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:אנגלים ממוצא גנאי
קטגוריה:אנגלים שנולדו ב-1985
נמל התעופה מינרלנייה וודי

נמל התעופה מינרלנייה וודי (ברוסית: Аэропорт Минеральные Воды) הוא נמל תעופה בינלאומי הממוקם כ-4 ק"מ מערבה מהעיר מינרלנייה וודי שבמחוז סטברופול, רוסיה.

==היסטוריה==
ב-22 ביוני 2014 החלה חברת התעופה טראנסאארו להפעיל טיסות ממוסקבה אל נמל התעופה באמצעות בואינג 747-400.

חברת התעופה הפעילה את המטוס לנמל התעופה בימי ראשון בעונת השיא, כאשר המטוס נושא 522 נוסעים לכל היותר. עד לתאריך זה, מטוס הבואינג 747-400 היה המטוס הגדול ביותר שפעל בנמל.

==סטטיסטיקת נוסעים==

{| class="wikitable" style="font-size: 105%"
|+ תנועת נוסעים
! שנה
! נוסעים
! % שינוי
|-
|2010||888,000|| 
|-
|2011||966,562|| 8.8%
|-
|2012||1,279,539|| 32.4%
|-
|2013||1,473,446|| 15.2%
|-
|2014||1,921,669|| 30.4%
|-
|2015||1,966,492|| 2.3%
|-
|2016||1,731,558|| 11.9%
|-
|2017||2,180,178|| 25.9%
|-
|}

== טיסות לישראל וממנה ==
* אורל איירליינס מפעילה טיסה שבועית בין הנמל לתל אביב - בן-גוריון.
* UTair מפעילה קו בין הנמל לתל אביב החל מ-3 בדצמבר 2018, בתדירות של שתי טיסות שבועיות.

==קישורים חיצוניים==

* 

==הערות שוליים==

קטגוריה:רוסיה: שדות תעופה
קטגוריה:חבל מנהלי סטברופול
הארמייה ה-45 (ברית המועצות)

הארמייה ה-45 (ברוסית: армия я-45) הייתה ארמייה של הצבא האדום שלחמה במלחמת העולם השנייה.

==היסטוריה==
היחידה הוקמה ביולי 1941 על בסיס היחידות שהיו בפיקוד צבאי "עבר הקווקז". באוגוסט-ספטמבר 1941 היא השתתפה בפלישה הבריטית-סובייטית לאיראן. לאחר סיום המבצע היא הוצבה בגבול עם טורקיה והייתה מופקדת על הגנת הגבול. חלק מהיחידות של הארמייה נותרו באיראן.

במחצית השנייה של שנת 1945 הארמייה פורקה.

==מפקדים==
* קונסטנטין ברונוב (יולי 1941 - אוקטובר 1941)
* אנדריי חריטונוב (אוקטובר 1941 - דצמבר 1941)
* וסילי נוביקוב (דצמבר 1941 - אפריל 1942) 
* פיודור רמזוב (אפריל 1942 - מאי 1945)
 
==קישורים חיצוניים==
* [http://samsv.narod.ru/Arm/a45/arm.html הארמייה ה-45] באתר samsv 

45
45
רכבות באיראן

רכבות באיראן

רשת הרכבות באיראן היא רשת הרכבות הממשלתית האיראנית. חברת הרכבות הלאומית של איראן - רַאה-אַהאן-י ג'ומהורי-י אסלאמי-י איראן (בפרסית: راه‌آهن جمهوری اسلامی ایران) או בקיצור: ראה-אהאן-י איראן (בפרסית: راه‌آهن ایران) (תעתיק לאנגלית: Rāh-āhan-e Jomhuri-ye Eslami-ye Irān) (בתרגום חופשי: רכבת איראן) היא החברה הממשלתית שמפעילה שירות רכבות באיראן.

== חברות מפעילות ==
חברת "ראג'ה רכבות נוסעים" (באנגלית: Raja Passenger Train Company) מפעילה רכבות נוסעים תחת החברה הממשלתית.

חברת "מסילות תחבורה" (באנגלית: Railway Transportation Company) מפעילה רכבות משא תחת החברה הממשלתית.

== קווי רכבת באיראן ==
{| class="wikitable sortable standard"
|+
|קו רכבת
|אורך בק"מ
|זמן הבניה
|-
|תבריז — ג'ולפה
|148
|1912—1916
|-
|זאהדאן — מירג'אווה
|94
|1920—1921
|-
|טהראן — בנדאר שאה
|461
|1928—1938
|-
|טהראן — בנדאר שאהפור
|928
|1928—1939
|-
|אהוואז — ח'וראמשהר
|121
|1942—1943
|-
|סאר בנדאר — מאהשהר
|12
|1950—1951
|-
|גרמסאר — משהד
|812
|1938—1958
|-
|טהראן — תבריז
|736
|1939—1959
|-
|גורגאן — בנדאר שאה
|35
|1960—1961
|-
|תבריז — בזרגאן
|192
|1912—1971
|-
|קום — זרנד
|847
|1939—1971
|-
|אספהאן — זרין-שהר
|111
|1969—1972
|-
|זרנד — כרמאן
|80
|1975—1979
|-
|באפק —בנדאר עבאס
|626
|1982—1995
|-
|משהד — סרח'ס
|165
|1993—1997
|-
|ארפין — מאלכי
|24
|1993—1997
|-
|באדרוד — מייבוד
|254
|1996—1998
|-
|ארפין — מוחמדיה-2
|122
|1994—1999
|-
|צ'אדור-מלו — מייבוד
|219
|1992—1999
|-
|מוחמדיה-2 — מוחמדיה-1
|6
|1994—1999
|-
|באפק — כאשמר
|800
|1992—2001
|-
|כרמאן — בם
|225
|1999—2002
|-
|בם — זאהדאן
|546
|2000—2009
|-
|אספהאן — שיראז
|506
|2001—2009
|-
|ח'וראמשהר — שלמצ'ה
|16
|2009—2012
|-
|גורגאן — אינצ'ה-בורון
|80
|2012—2013
|-
|טהראן — המדאן
|268
|2001—2017
|-
|אראכ — כרמאנשאה
|267
|2001—2018
|}

==ראו גם==
*מסילת הרכבת הטרנס-איראנית

==קישורים חיצוניים==
* 

==הערות שוליים==

*
קטגוריה:חברות איראניות
איראן
New York Raining

"New York Raining" (בעברית: ניו יורק גשומה) הוא סינגל שהוקלט על ידי הראפר האמריקאי צ'ארלס המילטון, ביחד עם הזמרת-יוצרת הבריטית ריטה אורה. השיר יצא לאור ב-18 במרץ 2015, כחלק מפסקול סדרת הטלוויזיה "אימפריה".

עם יציאתו נכנס השיר אל המקום התשע עשרה במצעד שבסקוטלנד, והעשרים ותשע במצעד הסינגלים הבריטי.

== רקע וכתיבה ==
השיר נכתב והופק על ידי צ'ארלס המילטון, האיש הנעלם ולאורה ווייט. השיר הוא שיר בסגנון ההיפ הופ, המשלב בתוכו את סגנון הרית'ם אנד בלוז. השיר יצא בפורמט של הורדה דיגיטלית ובנוסף לכך, יצאו לשיר שני רמיקסים רשמיים.

קליפ המילים של השיר הועלה לערוץ היוטיוב של המילטון ב-18 במרץ 2015.

== רשימת השמעה ==
* הורדה דיגיטלית

# New York Raining" – 3:34"
*הורדה דיגיטלית - רמיקסים

# "New York Raining" (רמיקס מאת קאלצ'ר שוק) – 4:19
# "New York Raining" (רמיקס מאת לאקי צ'ארמס) – 4:11

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!מקור
|-
!ארצות הברית
|18 במרץ 2015
| rowspan="2" |הורדה דיגיטלית
|
|-
!בריטניה
|26 במאי 2015
|
|}

== קישורים חיצוניים ==

== הערות שוליים ==

קטגוריה:שירי ריטה אורה
קטגוריה:שירים באנגלית
קטגוריה:שירים על ניו יורק
אביחי שטרן

אביחי שטרן (נולד ב-25 בדצמבר 1985) הוא ראש עיריית קריית שמונה. עורך דין במקצועו.

== ביוגרפיה ==
שטרן נולד, גדל והתחנך בקריית שמונה. בנם של ז'ורז'ט ואהרן שטרן, הקטן מבין ארבעת ילדיהם. סבתו הנצ'ה (אדל) שטרן ובתה רחל, נרצחו בפיגוע הטרור בקריית שמונה, ב-11 באפריל 1974. בילדותו למד בבית הספר היסודי תל חי ובנעוריו למד בתיכון דנציגר בעיר מגוריו. בצה"ל שירת בלשכת הגיוס בטבריה בתפקיד עוזר ראש מדור בריאות הנפש. לאחר שירותו הצבאי למד לתואר ראשון במשפטים באוניברסיטת חיפה ותואר שני במנהל ומדיניות ציבורית עם התמחות בביקורת. בנוסף, שטרן הינו בוגר קורס דירקטורים.

שטרן שימש מנכ"ל ודירקטור "יוזמה" - החברה הכלכלית של אגודת הסטודנטים באוניברסיטת חיפה וחבר הוועד מנהל של עמותת "אתגר בדרך" לזהירות בדרכים. שימש כמרצה בפקולטה למשפטים ב.

שטרן זכה במקום השלישי בעונת ה-VIP בתוכנית הריאליטי "נינג'ה ישראל" בשנת 2020.

=== פעילות ציבורית ===
שטרן היה ממקימי "ארגון צל"ע" - ארגון צעירים למען עירנו.

בשנת 2013 התמודד שטרן למועצת העיר קריית שמונה, כשהריץ רשימה משותפת של הצעירים עם התנועה של יעקב בנציון, אך היה במקום השלישי ברשימה, שקיבלה רק שני מנדטים. בשנת 2015 נבחרה יפעת שאשא-ביטון, שהייתה במקום השני ברשימה לכנסת ה-20 מטעם מפלגת כולנו ושטרן החל לכהן כחבר המועצה מאותה השנה. בהמשך, יושב ראש הרשימה יעקב בנציון החליט לפרוש ושטרן החליף אותו כיושב הראש של הרשימה במועצה. 

בבחירות לרשויות המקומיות בשנת 2018 התמודד על ראשות העיר קריית שמונה. בסיבוב הראשון קיבל 38.1% מקולות הבוחרים, בעוד ראש העיר המכהן, ניסים מלכה, קיבל 28.5% מקולות הבוחרים. בסיבוב השני קיבל 63% מקולות הבוחרים. הוא נכנס לתפקידו ב-4 בדצמבר 2018.

במהלך מלחמת חרבות ברזל נדרש להתמודד עם התרוקנות העיר ממרבית תושביה, שפונו ממנה מחמת הירי המתמשך לעברה, ועם הנזקים הרבים שנגרמו לעיר. עקב המלחמה לא נערכו בעיר הבחירות לרשויות המקומיות בישראל בפברואר 2024, ושטרן ממשיך בתפקידו.

==חיים אישיים==
שטרן נישא בשנת 2019 לסבטה (סבטלנה) פדולסקי. בשנת 2020 נולדה בתם הבכורה של בני הזוג, וב-2024 נולדה בתם השנייה.

==קישורים חיצוניים==

* 

* 
* 
* 
* 
* 

==הערות שוליים==

קטגוריה:בוגרי תיכון דנציגר (קריית שמונה)
קטגוריה:בוגרי אוניברסיטת חיפה: משפטים
קטגוריה:עורכי דין ישראלים
קטגוריה:ראשי עיריית קריית שמונה
קטגוריה:ראשי רשויות מקומיות מטעם כולנו
קטגוריה:ראשי רשויות מקומיות מטעם הליכוד
קטגוריה:ראשי רשויות מקומיות במלחמת חרבות ברזל
קטגוריה:סגל הקריה האקדמית אונו: משפטים
קטגוריה:משתתפי נינג'ה ישראל V.I.P
קטגוריה:פוליטיקאים ישראלים שהשתתפו בתוכניות מציאות ישראליות
קטגוריה:ישראלים שנולדו ב-1985
שוודיה באירוויזיון 1983

שוודיה באירוויזיון 1983 השתתפה עם השיר "Främling" בביצוע של הזמרת קרולה.

==לפני האירוויזיון==
מלודיפסטיבלן 1983 נערך במלמה והונחה על ידי השחקנית והזמרת ביבי ג'והנס, 90 שירים הוצעו בתחילה לתחרות עד שלבסוף נבחרו 10 שירים, היא שודרה ב-SVT1 אך לא ברדיו, קרולה הזוכה הייתה היחידה לקבל ניקוד מלא מכל צוות של חבר שופטים מה שנוביל את המנחה להגיד "זה בכלל לא מרגש".

{| class="sortable wikitable"
|-
! סדר
! מבצע
! שיר
! נקודות
! מיקום
|----
|1||ריטז||Marionett||34||4th
|----
|2||קרסטין דאהלברג||Här är min sång till dig||-||-
|----
|3||קארין גלנמארק||Se||37||3rd
|----
|4||קיקי דניאלסון||Varför är kärleken röd?||45||2nd
|----
|5||פיטר לונדבלאד & אגנטה אולסון ||Vill du ha mig efter gryningen||-||-
|----
|6||קארינה רידברג||Nu börjar mitt liv||-||-
|----
|7||אן לואיס האנסון & ג'ון באלארד ||Bara en enda gång Glenmark||27||5th
|----
|8||מריה וויקמן||Okej, jag ger mig||-||-
|----
|9||נילס-אקה רונסון||Värmen som du gav||-||-
|-style="font-weight:bold;background:gold;"
|10||קרולה||Främling||88||1st
|}

==באירוויזיון==

קטגוריה:שוודיה באירוויזיון
קטגוריה:מדינות באירוויזיון 1983
No Querías Lastimarme

No Querías Lastimarme (בעברית: לא רצית לפגוע בי) הוא סינגל שהוקלט על ידי הזמרת-יוצרת המקסיקנית גלוריה טרווי, מתוך אלבומה התשיעי, De Película. השיר יצא לאור ב-17 בספטמבר 2013, על ידי חברת התקליטים יוניברסל מיוזיק לטין אנטרטיינמנט כסינגל השלישי מתוך האלבום.

השיר הגיע למקום הראשון במצעד שבמקסיקו, וה-16 במצעד שירי הפופ הלטיניים.

== רקע וכתיבה ==
השיר נכתב על ידי גלוריה טרווי, מרסלה דה לה גרזה ואנחל גבריאל והופק על ידי ארמנדו אווילה. השיר הוא מעין בלדה בסגנון הפופ הלטיני. השיר מדבר על אהבה מסוכנת בין טרווי לבן זוגה אשר לטענתה "לא רצה לפגוע בה, אלא להרוג אותה", כשם השיר עצמו ("לא רצית לפגוע בי").

עם השיר הופיעה טרווי באחת מהופעותיה, בליווי גיטרה. סרטון ההופעה הפך לוויראלי וגרף יותר מ-5.3 מיליון צפיות.

== וידאו קליפ ==
צילומי הווידאו קליפ של השיר החלו ב-5 באוקטובר 2013, על ידי הבמאי גוסטבו גרזון, במקסיקו סיטי. ב-14 באוקטובר פורסם הטיזר של הקליפ ביוטיוב, וב-22 באוקטובר פורסם הטיזר השני. ב-22 בנובמבר פורסם הקליפ הרשמי.

נכון לאפריל 2020, מונה הצפיות של הקליפ עומד על כ-415 מיליון צפיות.

== רשימת השמעה ==
* הורדה דיגיטלית

# No Querías Lastimarme" – 3:44"
* תקליטור

# No Querías Lastimarme" – 3:44"

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי גלוריה טרווי
קטגוריה:שירים בספרדית
קטגוריה:שירים שנכתבו על ידי גלוריה טרווי
קטגוריה:שירים על אלימות במשפחה
קטגוריה:שירים על כאב לב
קטגוריה:שירים על מוות
קטגוריה:בלדות רצח
קטגוריה:שירי פופ לטיניים
קטגוריה:סינגלים בהוצאת יוניברסל מיוזיק לטין אנטרטיינמנט
נחל קרסנט (אנטארקטיקה)

נחל קְרֶסֶנְט (באנגלית: Crescent Stream) הוא נחל מי קרחונים הזורם צפונה מקרחון קרסנט, ונשפך אל אגם פרייקסל, בעמק טיילור, בארץ ויקטוריה שבאנטארקטיקה.

אורכו של הנחל 4.8 קילומטרים.

גובהו של הנהר (בשפך הנהר) 18 מטרים מעל פני הים.

==היסטוריה==
===מקור השם===

דיאן מקנייט, הידרולוגית של הסקר הגאולוגי של ארצות הברית, הציעה לתת לנחל את שמו - על שם הקרחון שהוא מוצא הנחל. 

הוועדה המייעצת לשמות אנטארקטיים, והוועד הגאוגרפי של ניו זילנד אישרו את השם בשנת 1994.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:3301 נחל קרסנט] באתר הסקר הגאולוגי של ארצות הברית
* [https://www.researchgate.net/figure/Map-of-images-captured-along-the-West-Fork-of-Crescent-Stream-as-observed-in-January_fig2_303281879 תצלומי הנחל]

==הערות שוליים==

קרסנט
אירלנד באירוויזיון 1987

אירלנד באירוויזיון 1987 השתתפה עם השיר "Hold Me Now" בביצוע של ג'וני לוגן.

==לפני האירוויזיון==
RTÉ, רשות השידור האירי ארגנה את התחרות לבחירת נציג אירלנד באירוויזיון בה התמודדו תשעה שירים, התחרות נערכה בתיאטרון גאייטי שבדבלין והונחתה על ידי מרטי וואלן והזמר מרטי שייצג את אירלנד באירוויזיון 1973, השופטים היו מומחים מתחום המוזיקה.

{| class="sortable wikitable" 
! סדר
! שיר
! מבצע
! ניקוד
! מיקום
|-
| 1
| "I'm In A Tizzy"
| רוזי האנטר
| 64
| 7
|-
| 2 
| "Louise"
| ג'ודי מקסטראביק
| 60
| 8
|-
| 3
| "Are You Shy"
| צ'ארלי מקגטיגן
| 75
| 3
|-
| 4
| "Ó D'Imigh Tú Uaim"
| ואלרי ארמסטרונג
| 71
| 4
|-
| 5
| "All My Life"
| ספיידר סימפסון
| 69
| 5
|-
| 6
| "Whisper, Whisper"
| לאודסט וויספר
| 51
| 9
|-
| 7
| "Every Single Move She Makes"
| פול דאפי
| 95
| 2
|-
| 8
| "You're Not Around"
| ג'ני סטנלי
| 68
| 6
|- bgcolor="gold"
| 9
| "Hold Me Now"
| ג'וני לוגן
| 114
| 1
|}

==באירוויזיון==

קטגוריה:אירלנד באירוויזיון
קטגוריה:מדינות באירוויזיון 1987
מיימונה נדיאיה

מימונה נדיי (באנגלית: Maimouna N'Diaye) לפעמים נקראת גם מונא נדיי היא שחקנית וקומיקאית סנגלית. בשנת 2016, היא קיבלה את פרס השחקנית הראשית הטובה ביותר מהאקדמיה האפריקאית לקולנוע, על השתתפות בסרט "Eye of the Storm" (בתרגום חופשי לעברית: עין הסערה) בשנת 2015.

== קריירה ==
בשנת 2015, מימונה נדיי השתתפה בסרט "Eye of the Storm" שפתח את פסטיבל הטלוויזיה והקולנוע הפאן-אפריקאי בוואגאדוגו, בפסטיבל זה היא זכתה בפרס השחקנית הטובה ביותר. היא הייתה מועמדת גם עבור פרסי האקדמיה האפריקאית לקולנוע לשחקנית הראשית הטובה ביותר. במרץ 2017 היא פתחה את "פסטיבל Divercine" בעזרת הסרט שלה "Eye of the Storm" בקנדה. בשנת 2016, בריאיון שנערך עם "Bukinabe 24" היא דחתה את הסכם הקרן הפנימית לסרטי בוקינאבה, והסבירה כי התעשייה צריכה להיות בת קיימא לאספקה וליציבות הפיננסית.

== פילמוגרפיה ==
* Toubab Bi (1991)
* La Chasse aux Papillons (1992)
* Kirikou and the Sorceress (1998)
* L'Oeil du Cyclone (2015)
* Bol d'amour
* Super Cops

== פרסים ומועמדויות ==
* פרס השחקנית הראשית הטובה ביותר מהאקדמיה האפריקאית לקולנוע - פרסי האקדמיה האפריקאית לקולנוע (מועמדות)
* השחקנית הטובה ביותר - פסטיבל הטלוויזיה והקולנוע הפאן-אפריקאי בוואגאדוגו (זכייה)

== חיים אישיים ==
ההורים של מימונה נדיי הם ממוצא ניגרי וסנגלי. את ילדותה היא בילתה בגינאה, חוף השנהב ובורקינה פאסו. מאוחר יותר היא היגרה לצרפת בשביל ללמוד תיאטרון. בראיון היא סיפרה שהיא החליטה להתחיל קריירה בקולנוע באפריקה בגלל הזדמנויות מוגבלות לרשות האפריקאים באירופה. היא גם הסבירה שאף על פי שיש יותר הזדמנויות לגברים מאשר לנשים בתעשייה, היא עומדת למצוא רלוונטיות.

== קישורים חיצוניים ==

== הערות שוליים ==

קטגוריה:קומיקאיות
קטגוריה:שחקניות סנגליות
בירגאנג'

בירגאנג (בנפאלית: वीरगंज) היא עיר מטרופולינית ובירת מחוז פארסה במערב פרובינציית מאדש שבדרום-מזרח נפאל. העיר שוכנת 135 ק"מ דרום-מערבית לבירה קטמנדו. היא מהווה "שער כניסה" לנפאל, בשל מיקומה בגבול שבין נפאל להודו לצפונה של העיר רקסאול שבמדינת ביהר. לעיר חשיבות כלכלית עבור מרכז נפאל, שכן רוב ייבוא הסחר מהודו עובר דרכה.

==היסטוריה==
בירגאנג' נוסדה בשנת 1897 על ידי הראנה ה-3, ראש הממשלה ביר שאמסר ג'אנג בהאדור ראנה. שמה הקדום של העיר היה גהאווה (Gahawa).

ב-18 במאי 2006, הצהיר הפרלמנט הנפאלי כי נפאל תהפוכנה למדינה חילונית. צעד זה הוביל לתסיסה בקרב קבוצות הינדו פונדמנטליסטיות ברחבי נפאל, מה שאילץ את סגירתה של העיר למשך שנתיים. 
בירגאנג' הוכרזה כעיר מטרופולינית ב-22 במאי 2017, יחד עם בירטנגר.

==דמוגרפיה==
על פי מפקד האוכלוסין האחרון משנת 2021 אוכלוסיית העיר מנתה 272,382 תושבים, בירגאנג' היא העיר הגדולה ביותר בפרובינציית מאדש והחמישית בנפאל כולה, לאחר קטמנדו, פוקהרה, בהרטפור ולליטפור. על אף שנפאלית היא השפה הרשמית, השפה העיקרית המדוברת היא בוג'פורית. בנוסף, מספר שפות נוספות מדוברות, ביניהן מאיטהילית, הינדית ואנגלית.

==כלכלה==
בירגאנג' היא עיר מסחר מרכזית בנפאל, במיוחד עבור סחר עם הודו, שכן כמעט כל ייבוא הסחר לנפאל מהודו, עובר דרך העיר. תעשיות כמו חקלאות, כימיקלים, טקסטיל, נפט ועץ, הן מיוצגות. כמעט 56% מכלל הייצור של בירגאנג', מיוצא להודו.

==תחבורה==
כשנבנתה, הייתה בירגאנג' העיר הנפאלית הקרובה ביותר לקטמנדו אשר חיברה בינה לבין הודו. מסילות הרכבת שנבנו בידי הבריטים, נמשכו עד בירגאנג', אשר לימים, התחברו לתחנת הרכבת ברקסאול, הודו. המסילה נבנתה ב-1927, בידי הבריטים, אך עבודות הבניית הופסקו ב-1965.

נמל התעופה סימארה אשר שוכן 14 ק"מ צפונה, משרת את העיר. טיסות סדירות מופעלות בין קטמנדו לסימארה.

עגלות רתומות לסוסים הקרויות בשמן המקומי טנגה, משמשות ככלי תחבורה פופולרי בקרב אנשי מאדהשי.

==קישורים חיצוניים==

* 
* 

==הערות שוליים==

קטגוריה:נפאל: ערים
קטגוריה:יישובים שהוקמו ב-1897
רעידת האדמה בסיקים (2011)

רעידת האדמה בסיקים (ידועה גם כרעידת האדמה בהימלאיה) בעוצמה של 6.9 בסולם מגניטודה לפי מומנט, התרחשה בשעה 18:10 לפי שעון מקומי ביום ראשון, 18 בספטמבר 2011. מוקד הרעידה היה באזור שמורת קנצ'נג'נגה ליד גבול נפאל ומדינת סיקים בהודו בעומק של 19.7 ק"מ. רעידת האדמה הורגשה לאורך צפון־מזרח הודו, נפאל, בהוטן, בנגלדש, ודרום טיבט.

דווח כי 111 איש לפחות, נהרגו, רובם במזרח מדינת סיקים. מספר מבנים בגנגטוק, קרסו. דווח על 11 הרוגים בנפאל, 3 מתוכם נהרגו כשקיר בשגרירות הבריטית בקטמנדו, התמוטט עליהם ו-7 הרוגים בטיבט. נזק נגרם למבנים בבנגלדש, בהוטן, וטיבט.

רעידת האדמה התרחשה כמה ימים לאחר שרעידת אדמה בעוצמה של 4.2 התרחשה במחוז סוניפט שבמדינת הריאנה, הודו אשר הורגשה גם בניו דלהי. הייתה זו רעידת האדמה המשמעותית הרביעית בהודו בחודש ספטמבר 2011.

שנה לאחר מכן בדיוק, ב-18 בספטמבר 2012, בשעה 5:55 לפי השעון המקומי, התרחשה רעידת אדמה נוספת בעוצמה של 4.1, דבר שהוביל לבהלה בקרב האנשים כשרק ציינו את יום השנה לרעידת האדמה .

==ראו גם==
* רעידת האדמה בנפאל (2015)

==קישורים חיצוניים==

2011
סיקים
קטגוריה:הודו: רעידות אדמה

==הערות שוליים==
קרן אוזן

קרן אוזן (נולדה ב-11 באוקטובר 1979) היא עיתונאית ישראלית, מגישה את התוכניות השבועיות "כאן הערב" עם זאב קם ו "קפה שישי" עם יגאל עדיקא בכאן רשת ב', ואת התוכנית הכול פוליטי בכאן 11. קודם לכן, עבדה כ-20 שנה בתחנת רדיו דרום.

==ביוגרפיה==
אוזן גדלה והתחנכה בנתיבות. היא החלה את דרכה בעולם הרדיו כבוגרת המחזור הראשון במגמת הרדיו החינוכי של "קול ישראל" בבית הספר "אשל הנשיא".

במשך 20 שנה עבדה בתחנת הרדיו "רדיו דרום", הגישה את תוכנית הבוקר "בוקר טוב דרום", והגיעה לתפקיד סמנכ"ל בתחנה.

אוזן פעלה כתחקירנית בתאגיד השידור הציבורי ובתוכנית "אנשים" בערוץ 2. בנוסף לכך, כעיתונאית, מרבה לעסוק בנושאים חברתיים, תוך התמקדות בפריפריה הגאוגרפית והתרבותית.

אוזן הייתה גם מגישה-מחליפה בתוכנית "ערב ערב".

בנובמבר 2018 הוכרזה כי אוזן מועמדת לשמש יו"ר הרשות השנייה לטלוויזיה ולרדיו, על ידי שר התקשורת איוב קרא. ב-17 בדצמבר אושר מינוייה והיא הייתה עתידה להחליף את יוליה שמאלוב-ברקוביץ', אך ב-25 ביוני 2020 החליטה לוותר על התפקיד.

אוזן הייתה שותפה עסקית במקומון הדרומי "שבע" המופץ באזור הנגב.

ב-30 בינואר 2020 החלה להגיש תוכנית שבועית בכאן רשת ב' בימי חמישי בשם "כאן הערב", תחילה עם רן בנימיני, והחל מ-2 באפריל 2020 עם זאב קם, ואת התוכנית "קפה שישי" החל מ-29 באפריל 2024 עם יגאל עדיקא.

ב-20 ביולי 2022 נודע כי תתחיל להגיש תוכנית אקטואליה שבועית בערוץ כאן 11 בשם "ישראל בוחרת" התוכנית שודרה לאורך כל תקופת הבחירות לכנסת העשרים וחמש וכללה פאנל עם כתבי ופרשני כאן חדשות, שלא משתתפים בתוכניות הפוליטיות של סוף השבוע. התוכנית החלה את שידוריה ב-21 ביולי 2022. וסיימה את שידוריה ב-27 באוקטובר אותה שנה. מאז 4 בפברואר 2023 מגישה את הכול פוליטי באותו ערוץ ומשמשת כמגישה מחליפה בתוכניות שבע עם ומהדורת חמש.

אוזן אם לבן מנישואיה הראשונים, מתגוררת ביישוב להבים. בזוגיות עם יקי דיין, קונסול ישראל לשעבר בלוס אנג'לס.

== קישורים חיצוניים ==

* 

==הערות שוליים==

קטגוריה:עיתונאיות ישראליות
קטגוריה:בוגרות תיכון אזורי אשל הנשיא
קטגוריה:בוגרי תיכון אזורי אשל הנשיא
קטגוריה:סגל תאגיד השידור הישראלי - שידורי הטלוויזיה
קטגוריה:להבים: אישים
קטגוריה:ישראליות שנולדו ב-1979
קטגוריה:ישראלים שנולדו ב-1979
המרגל שחזר מן הכפור (סרט)

המרגל שחזר מן הכפור (באנגלית: The Spy Who Came in from the Cold) הוא סרט ריגול בריטי משנת 1965 על תקופת המלחמה הקרה בבימויו של מרטין ריט עם ריצ'רד ברטון, קלייר בלום ואוסקר ורנר בתפקידים הראשיים.

==תקציר העלילה==
אלק לימאס (ריצ'רד ברטון), מנהל רשת הריגול הבריטית במערב ברלין ממתין בצ'ק פוינט צ'ארלי לסוכן שלו שאמור להגיע מברלין המזרחית. הסוכן עובר את המחסום המזרחי באופנים אך מחוסל לפני שמגיע למעבר הגבול.

לימאס נקרא ללונדון על ידי ראש הריגול הבריטי המכונה "קונטרול" (סיריל קיוזאק). הוא מאוכזב מכך שרוב סוכניו נתגלו ו"קונטרול" מציע לו להתפטר ולמצוא עבודה כספרן. לימאס אינו יודע כי הכל מבוים על ידי "קונטרול". הוא לא מוצא עניין בעבודתו אף שהוא פוגש בספריה את הספרנית הצעירה והנאה נאן פרי (קלייר בלום) שהיא חברת המפלגה הקומוניסטית בבריטניה והיא מתאהבת בו.

לימאס מדוכא ומתחיל לצרוך אלכוהול. לאחר שהוא מתקיף בעל מכולת הוא נכלא לשלושה חדשים. בצאתו מהכלא פוגש אותו "במקרה" סוכן מזרח גרמני בשם אש (מייקל הורדרן), מזמין אותו לארוחת צהרים דשנה ומציע לו לערוק למזרח ברלין.

בלום נפגש עם "קונטרול" ועוזרו ג'ורג' סמיילי (רופרט דייוויס) ושם נמסר לו כי למעשה ישמש מרגל כפול שמטרתו להפליל את הנס פטר מונדט (פטר ואן אייק) דרך סגנו היהודי פידלר (אוסקר ורנר). לימאס טס להולנד ושם נחקר על ידי סוכן נוסף בשם פיטרס (סם וונמייקר) שמחליט שיש לו עדות נגד מונדט ועובר איתו למזרח גרמניה. לימאס נפגש עם פידלר וזה משתכנע שמונדט הוא סוכן כפול. בינתיים אוסר מונדט את לימאס אך המצב מתהפך כשפידלר מזמן בית משפט פנימי נגד מונדט באשמה של סוכן כפול.

סמיילי משכנע את נאן לטוס למזרח ברלין במימון המפלגה במסגרת חילופי תרבויות. היא מובאת למשפט ובעדותה היא נשברת ומודה כי נסיעתה מומנה על ידי רשת הריגול הבריטי. לאחר עדותה נשבר לימאס ומודה כי מטרת שליחותו היא להפליל את מונדט. מונדט משתחרר ופידלר נאסר.

לימאס שומע בתאו כי מפתח הדלת מסתובב הוא פותח את הדלת ופוגש בחוץ את מונדט שמתוודה לפני כי הוא סוכן בריטי וכל מטרת המבצע בו נלכד לימאס הייתה לטהר אותו ולסלק את פידלר.

למקום מובאת נאן ומונדט מספק להם מכונית. הם מוסעים לכיוון חומת ברלין שם מחכה להם איש של מונדט המדריך אותם איך להגיע לחומה ולעלות עליה. מצד שני מחכה להם סמיילי. לימאס לא יודע שמונדט ירצה לחסל אותם. לימאס מטפס על החומה ומושך את נאן. המלווה יורה קודם בה והיא צונחת. לימאס נמצא בראש החומה וסמיילי מפציר בו לרדת לצד המערבי אך לימאס חוזר לנאן ונורה גם הוא.

==פרסים==
ריצ'רד ברטון היה מועמד לפרס אוסקר לשחקן הטוב ביותר, הסרט היה מועמד לפרס אוסקר לעיצוב ההפקה הטוב ביותר.

ריצ'רד ברטון זכה לפרס באפטא לשחקן הבריטי הטוב ביותר בתפקיד ראשי, אוסקר ורנר היה מועמד לפרס באפט"א לשחקן הזר הטוב ביותר. כן זכה הסרט לפרס באפט"א על העיצוב האמנותי, הצילום והבימוי.

==קישורים חיצוניים==

* 
* [https://www.youtube.com/watch?v=bD_ubBlZ-FM קדימון לסרט המרגל שחזר מן הכפור], באתר יוטיוב
* [http://www.tcm.turner.com/tcmdb/title/91176/The-Spy-Who-Came-In-From-the-Cold/ המרגל שחזר מן הכפור], באתר TCM

קטגוריה:קהילת המודיעין הבריטית בתרבות ובאמנות
קטגוריה:סרטי 1965
קטגוריה:סרטים בריטיים
קטגוריה:סרטים באנגלית
קטגוריה:סרטי שחור-לבן בריטיים
קטגוריה:סרטי ריגול
קטגוריה:סרטים מבוססי ספרים
קטגוריה:סרטי פרמאונט
קטגוריה:סרטי המלחמה הקרה
קטגוריה:סרטים שצולמו באירלנד
החלוצים (סרט, 2018)

החלוצים (ברוסית: Первые) הוא סרט דרמה והרפתקאות רוסי בבימויו של דמיטרי סובורוב.

הקרנת הבכורה של הסרט ברוסיה התקיימה ב-7 ביוני 2018.

== עלילה ==
הסרט מגולל את מערכת היחסים וגבורתם של בני הזוג וסילי וטטיאנה פרונצ'ישצ'ב — חוקרי קוטב בחוג הארקטי שנשלחו כחלק ממשלחת מחקר אל הצפון הקפוא בתקופת מסעות המחקר במאה ה-18.

== שחקנים ודמויות ==

== הפקה ==
=== פיתוח ===
הסרט מבוסס על המחזה "הכוכבים של מריה", שהוצג ביאקוטסק על בסיס עבודתו של ולדימיר פיודורוב.

במיוחד עבור הסרט במספנת "וריאג" שבפטרוזבודסק, נבנה עותק של אוניית המפרשים "יאקוטסק" (Якуцкъ) ששימשה בפועל את המשלחת הגדולה לצפון, 20 מטר אורכה, 5 רוחבה וכ-20 טון עומק דחיקה.

=== צילומים ===
הצילומים התקיימו בערים סנט פטרסבורג, מוסקבה, יאקוצק, פטרוזבודסק ובסורטאוולה שעל האי ריקלנאסאארי (Riekkalansaari).

הסרט הופק בסיוע שלל אולפני סרטים כ"קארו הפקות", "סאחה פילם", "לנפילם" ובהפצת רשת "קארו". התסריט נבחר על ידי ועדת מומחים וקיבל מענק ממשרד התרבות של הפדרציה הרוסית. במימון ההפקה הייתה מעורבת גם החברה הגאוגרפית הרוסית וממשלת יקוטיה. הפרויקט נתמך על ידי השלטונות וראש הרפובליקה יגור בוריסוב.

== קישורים חיצוניים ==

* [https://www.kino-teatr.ru/kino/movie/ros/118283/titr/ "החלוצים"] באתר kino-teatr.ru
* [https://www.ivi.tv/watch/145174 "החלוצים"] באתר ivi.tv

== הערות שוליים ==

קטגוריה:האימפריה הרוסית בתרבות
קטגוריה:חקר האזור הארקטי
קטגוריה:סרטי 2018
קטגוריה:סרטי דרמה היסטורית
קטגוריה:סרטי דרמה רוסיים
קטגוריה:סרטי הרפתקאות רוסיים
קטגוריה:סרטים ביוגרפיים רוסיים
קטגוריה:סרטים ברוסית
קטגוריה:סרטים רוסיים המבוססים על סיפור אמיתי
קטגוריה:סרטים תקופתיים